**Notă informativă**

**la proiectul de lege pentru modificarea și completarea Legii nr.285-XIV din 18.02.1999 cu privire la jocurile de noroc**

 Scopul elaborării proiectului în cauză este determinat de necesitatea clară a punerii în aplicare a Legii nr.160 din 22.07.2011 privind reglementarea prin autorizarea a activității de întreprinzător, precum și a *Foii de Parcurs privind acțiunile Guvernului în vederea eliminării constrîngerilor critice în calea mediului de afaceri 2013-2014* (pct. 1.1.), aprobată prin Hotărîrea Guvernului nr. 765 din 25 septembrie 2013.

 Astfel, detaliind evocăm că, prevederile art. 6 din Legea nr. 285/1999 dispune obligativitatea *aprobării (*act permisiv*) de către Ministerul Finanțelor a regulilor de desfășurarea a jocurilor de noroc,* or actul permisiv în cauză și procedura ca atare nu este reflectată în responsabilitatea Ministerului Finanțelor din Nomenclatorul Actelor Permisive, eliberate de autorităţile emitente persoanelor fizice şi persoanelor juridice pentru practicarea activităţii de întreprinzător (Legea nr.160/2011).

 Totodată, se propune prin intermediul proiectului de Lege în cauză modificarea abordării în ceea ce ține de modul de transparentizarea a procesului și anume aprobarea actului permisiv discutat la nivel de hotărîre de Guvern: *Regulamentul-tip privind organizarea şi desfăşurarea activităţii în domeniul jocurilor de noroc: exploatarea automatelor de joc cu cîştiguri băneşti; întreţinerea cazinourilor; stabilirea mizelor la competiţiile sportive; organizarea şi desfăşurarea loteriilor.*

 În situația în care, de către autoritatea emitentă (Ministerul Finanțelor) s-a trecut cu vederea onorarea prevederilor legale enunțate la art.13 al Legii 160/2011 *(în termen de 6 luni de la data publicării prezentei legi, autorităţile emitente: a) vor elabora proiecte de modificare şi de completare a actelor legislative şi normative din domeniul lor de activitate în temeiul prezentei legi),* considerăm pertinent să se inițieze și promoveze de către Ministerul Economiei, în temeiul art.5 al Legii 451-XV din 30.07.2001 privind reglementarea prin licențiere a activității de întreprinzător (politica statului în domeniul reglementării prin licențiere a activității de întreprinzător este promovată de Ministerul Economiei) a proiectului de lege în cauză.

Analiza impactului de reglementare (AIR) la proiectul de lege în cauzăse anexează.

 **Viceprim-ministru,**

 **ministru Valeriu LAZĂR**